Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Beləliklə, erməni tərəfinin təxribatı onu deməyə əsas verir ki, rəsmi İrəvan Azərbaycanla münasibətlərin normallaşmasında maraqlı deyil.
Baş verənlər bu ölkənin revanşa hazırlaşdığını aydın göstərir.
Görünür, Ermənistan nə 2020-ci ildəki 44 günlük müharibədən, nə də 2023-cü ilin sentyabrında birgünlük antiterror tədbirlərindən dərs çıxarmaq istəmir.
Başqa sözlə, Ermənistandakı revanşist qüvvələrin başı “dəmir yumruq” üçün darıxıb...""Rəsmi İrəvan bir məsələni də unudur ki, Azərbaycan bir əsgərinin belə burnunun qanamasını cavabsız qoymur.
Belə ki, hərbçimizin yaralanmasından sonra, daha dəqiq desək, fevralın 13-də Dövlət Sərhəd Xidmətinin bölmələri Ermənistan silahlı qüvvələrinin törətdikləri təxribata cavab olaraq “qisas əməliyyatı” keçirib.
Əməliyyat nəticəsində dünən əsgərimizə atəş açılan Ermənistan silahlı qüvvələrinin Qafan rayonunun Nerkin-And yaşayış məntəqəsinin yaxınlığındakı döyüş postu tamamilə darmadağın edilib, döyüş mövqeləri susdurulub.
Məhv edilmiş döyüş postunun şəxsi heyəti arasında ciddi itkilərin olması barədə məlumatlar mövcuddur.
Bir daha bəyan edilib ki, Ermənistan tərəfinin Azərbaycan-Ermənistan şərti dövlət sərhədində əməliyyat şəraitinin gərginləşdirilməsinə yönələn hər bir təxribatına bundan sonra daha ciddi və qəti tədbirlərlə cavab veriləcək.
Baş vermiş hadisəyə görə məsuliyyət tam şəkildə Ermənistanın hərbi-siyasi rəhbərliyinin üzərinə düşür.
Litvada kazinoda başqasının 27 milyon avrosunu (49,5 milyon manat) uduzan biznesmen saxlanılıb.
Bu barədə Vilnüs Şəhər Dairə Məhkəməsi məlumat yayıb.
Bildirilir ki, Şarunas Stepukonis adlı biznesmen Estoniyada qeydiyyatda olan “BaltCap” investisiya şirkətinin fondunda tərəfdaş olub.
O, işlədiyi şirkətdən 27 milyon avro mənimsəyib və xərcləyib.
Bildirilir ki, 2023-cü ilin oktyabrında “BaltCap” Şarunas Stepukonis tərəfindən idarə olunan infrastruktur fondu şirkətlərində şübhəli əməliyyatlar görüb.
Bundan bir ay sonra - noyabr ayında “BaltCap” Stepukonis ilə müqaviləyə xitam verib və yoxlamalara başlayıb, biznesmenin rəhbərlik etdiyi departamentin maliyyə idarəçiliyində pozuntular aşkar etdikdən sonra isə hüquq-mühafizə orqanlarına müraciət edib.
Stepukonis bundan sonra xaricə gedib, Litva polisi isə onu axtarışa verib.
Ancaq ötən həftə Stepukonis ölkəyə qayıdıb və Litva hökumətinə təslim olub.
O, məhkəmənin qərarı ilə iki həftə müddətinə həbs edilib.
Əvvəllər işlədilən “sonsuz ailə” ifadəsi tibbin inkişafı sayəsində köhnəlib.
Son illərdə təbii yolla və ya müalicə ilə övlad sahibi olmayanlar süni mayalanmanın köməyi ilə valideyn ola bilirlər.
Dünyada ilk dəfə 1978-ci ildə tətbiq edilən süni mayalanmadan Azərbaycanda 2004-cü ildən istifadə edilir.
Süni mayalanma daha çox yumurta ehtiyatı az olan, ümumiyyətlə, olmayan, kişi sonsuzluğundan əziyyət çəkənlərin köməyinə yetir.
Lakin bunun müsbət tərəfi olduğu kimi, mənfi tərəfi də mövcuddur.
Orqanizmdə yarana biləcək riskdən əlavə, problemlərdən biri də donorlarla bağlıdır.
Qanunvericiliyə görə, ər və arvad donor haqqında məlumatlı olmalıdırlar.
Süni mayalanma və embrionun implantasiyası ər və arvadın (tənha qadının) rəsmi razılığı olduqda aparılır.
Süni mayalanma, embrionun implantasiyası, eləcə də donorun şəxsiyyəti həkim sirridir.
Ər və arvad süni mayalanmanın, embrionun implantasiyasının tibbi və hüquqi nəticələri, tibbi-genetik müayinə, donorun milliyyəti, xarici görkəmi barədə məlumat almaq hüququna malikdirlər və bu məlumat tibbi müdaxilə aparan həkim tərəfindən verilir.
Lakin bəzi məhkəmə işlərindən aydın olub ki, bəzən qadınlar süni mayalanma zamanı donorun köməyindən istifadəni ərlərindən gizlədiblər.
Nəticədə doğulan körpənin atası süni mayalanma zamanı özünün donor olduğunu zənn edib.
Amma hər ikisinin razılığı ilə donordan istifadə qanunidir.
Bəs bu nə ilə nəticələnə bilər?
Ümumiyyətlə, bir nəfərin bir neçə şəxsə donorluluğu hansı problemlər yarada bilər?
Süni mayalanmanın müsbət və mənfi tərəfləri nələrdir?
Mövzu ilə bağlı Bizim.media-ya danışan ginekoloq Rəşad Sultan deyib ki, ailənin məlumatlandırılmaması tibbi etikanın və hüququn ciddi şəkildə pozuntusudur:""“Donorun spermatozoidi və ya donorun yumurtahüceyrəsindən istifadə imkanları var.
Yəni heç spermatozoid, heç yumurtahüceyrəsi olmayan cütlüklərdə də biz donor yardımından istifadə edirik.
Bunun sayəsində də ümidsiz ailələr uşaq sahibi ola bilirlər.
Tibdə ən xırda müalicə haqqında belə, insan məlumatlandırılıb, sonra müalicəyə başlanılmalıdır.
Bəzilərinə elə gəlir ki, süni mayalanmada ailənin icazəsi olmadan başqasının yumurtasından və spermatozoidindən istifadə edilir.
Tam tərsi, yəni cütlük özü xahiş edir ki, mənə donor yardımı olunsun və bunun üçün əlavə xeyli miqdarda ödəniş edirlər”.
Həkim süni mayalanmanın müsbət və mənfi tərəflərinə toxunub:""“Süni mayalanma bir sıra ümidsiz xəstəliklərə, problemlərə rəğmən, ailələrə uşaq sahibi olmağa imkan verir.
Yəni borular bağlıdırsa, kişidə spermatozoid tək-tükdürsə və ya sıfırdırsa, başqa üsulla hamilə qala bilməyəcək ailələrə övlad sahibi olmağa imkan verir.
Eyni zamanda, bir problemi olmayıb, uzun illər müalicə olunub, fayda görməyən cütlüklərə də faydalı olur.
40 ildir, bunun sayəsində bir çox ailə övlad sahibi olub.
Süni mayalanma dərmanların vasitəsilə yumurta yetişdirilməsi, dərman müalicəsi və cərrahi müdaxilə, yəni yumurta toplama hissəsindən ibarətdir.
Hər bir hissənin özünəməxsus riskləri və ola biləcək fəsadları mümkündür.
Dərman müalicəsi zamanı yüksək təsirdən hiperstimulyasiya adlı ağır, ölümə gətirib çıxara bilən ağırlaşma ola bilir.
Müdaxilə zamanı isə qanaxma və infeksiya ehtimalı mümkündür.
Süni mayalanma hamiləliyində çoxdöllü hamiləlik ehtimalı 30 faiz civarındadır ki, bu özü də riskli hamiləlik sayılır”.
Britaniyanın “HMS Prince of Wales” təyyarədaşıyan gəmisi Norveçdə keçirilən “Steadfast Defender” (“Dayanıqlı müdafiəçi”) hərbi təlimlərinə yola düşüb.
Bu barədə Kral Hərbi Dəniz Qüvvələrinin mətbuat xidmətindən məlumat verilib.
Portsmut limanından yola çıxan “HMS Prince of Wales” nasazlıq səbəbindən təlimdə iştirak edə bilməyən “HMS Queen Elizabeth” döyüş gəmisini əvəz edəcək.
Gəmi “F-35B Lightning” qırıcıları, “Merlin Mk2” sualtı qayıq əleyhinə helikopterlər, “Wildcat” döyüş helikopterləri ilə silahlanıb.
Qeyd edək ki, “Steadfast Defender” hərbi təlimlərində NATO-nun 31 ölkəsindən 90 mindən çox bütün hərbi qolların nümayəndəsi iştirak edəcək.
Təlimlərə, həmçinin hələ NATO-ya daxil olmayan İsveç də qatılacaq.
Xatırladaq ki, Şimali Atlantika Alyansı son onilliklərin ən böyük təliminə başlayır və sonuncu dəfə bu miqyasda təlim 1988-ci ildə baş tutub.
NATO-nun “Steadfast Defender” təlimi soyuq müharibədən bu yana keçirilən ən böyük təlimdir.
Norveçdən Rumıniyaya qədər Rusiya sərhədləri boyunca 90 minlik ordu toplanacaq.
31 ölkədən olan ordu Rusiyanın hücumunun dəf edilməsi ssenarisi üzərində çalışacaq.
Daşınmaz əmlakın yanğın və ya digər hadisələr nəticəsində zədələnməsi, məhv olması, yaxud hər hansı formada itkisi ilə bağlı dəyən zərərin əvəzinin ödənilməsi üçün sığorta sisteminin tətbiq olunması geniş yayılıb.
Son illər bir çox vətəndaşlarımız öz mənzillərini, obyektlərini və fərdi yaşayış evlərini sığortalamağa üstünlük verirlər.
Bəs paytaxt Bakıda və Abşeronun digər ərazilərində əksəriyyət təşkil edən sənədsiz evlərin sığortalanması hüquqi praktikada mümkündürmü?
Mövzu ilə bağlı Yenisabah.az-a danışan hüquqşünas Ramil Süleymanov bildirib ki, sığorta şirkətləri heç bir halda çıxarışı olmayan evləri sığorta etmirlər:""“Birinci onu qeyd etmək lazımdır ki, vətəndaşın sənədsiz ev və torpaq sahələrini alması və yaxud təyinatı başqa növ kateqoriyalı olan fərdi yaşayış evləri və torpaq...
Nəticə etibarı ilə bu gün vətəndaşlar evlərinin qanuni çıxarışlarının olmaması səbəbindən daşınmaz əmlaklarını icbari qaydada sığorta etdirə bilmirlər.
Sığorta şirkətlərinin bu növə aid olan daşınmaz əmlakları sığorta etməkdən imtina etməsi də qanuni və əsaslıdır.
Çünki icbari sığorta haqqında qanunvericiliyin tələblərindən biri odur ki, mütləq şəkildə daşınmaz əmlak müvafiq dövlət qeydiyyatına alınmalıdır.
Qeyd edim ki, çıxarışı olmayan evlərin və torpaqların sığortası mümkünsüzdür.
Çünki sığorta şirkətləri mütləq qaydada çıxarışı olan fərdi yaşayış evlərini sığorta etmək barədə qanunvericiliyin tələblərini icra etmək məcburiyyətindədirlər”.
Hüquqşünas fərdi yaşayış evlərinin sığorta edilməsi üçün mütləq şəkildə çıxarış alınmalı olduğunu diqqətə çatdırıb.
“O cümlədən neft ərazisi, kənd təsərrüfatı təyinatlı torpaq, sahibkarlıq və sənaye təyinatı torpaqlarda tikilən evlərin sənədləşdirilməsi ciddi problemdir.
Bununla bağlı ilkin olaraq ərazidə yaşayan vətəndaşların müvafiq icra hakimiyyəti qurumuna müraciət etməsi tələb olunur.
Bundan sonra Nazirlər Kabinetinin müvafiq qərarı və sərəncamı əsasında əhalinin kütləvi halda məskunlaşdığı ərazinin torpağının təyinatı dəyişdirilir.
Sonra isə vətəndaşların tikmiş olduğu fərdi yaşayış evlərinin sənədləşməsinə başlanıla bilər və sənədləşmədən sonra vətəndaşlar mənzillərini, fərdi yaşayış evlərini sığorta etdirə bilərlər”.
Azərbaycan Ali Məhkəməsinin yaradılmasından 101 il ötür.
Oxu.Az xatırladır ki, Ali Məhkəmənin yaradılması haqqında 1923-cü il fevral ayının 13-də qərar qəbul edilib və qurum mart ayının 1-dən fəaliyyətə başlayıb.
Azərbaycan SSR Mərkəzi İcraiyyə Komitəsinin (MİK) 1922-ci il 9 dekabrda keçirilən 2-ci sessiyasında “Azərbaycan SSR-də məhkəmə quruluşu haqqında Əsasnamə” qəbul olunub.
Azərbaycan SSR MİK Əsasnamənin qüvvəyə minməsi barədə 1923-cü il 13 fevral tarixli 8 saylı qərar qəbul edib.
Bu qərarda Azərbaycan Ali Məhkəməsinin 1923-cü il martın 1-dən fəaliyyətə başlaması müəyyənləşib.
Azərbaycan Respublikası Ali Məhkəməsinin yaranması günü məhz fevralın 13-ü ilə bağlıdır.
Qeyd edək ki, Azərbaycan Respublikası Konstitusiyasının 131-ci maddəsinə uyğun olaraq, Ali Məhkəmə ümumi və ixtisaslaşdırılmış məhkəmələrin icraatına aid olan mülki (o cümlədən inzibati və iqtisadi mübahisələrə dair), cinayət işləri və digər işlər üzrə ali məhkəmə orqanıdır.
Ali Məhkəmə kassasiya instansiyası məhkəməsi kimi qanunla müəyyən edilmiş prosessual qaydada ədalət mühakiməsini həyata keçirir.
Ali Məhkəmə paytaxt Bakıda təşkil edilib, onun yurisdiksiyası Azərbaycan Respublikasının bütün ərazisinə şamil edilir.
Rusiya Federasiyası Təhlükəsizlik Şurası sədrinin müavini Dmitri Medvedev Prezident İlham Əliyevə təbrik məktubu ünvanlayıb.
President.az xəbər verir ki, məktubda deyilir:"""Hörmətli İlham Heydər oğlu.
Azərbaycan Respublikasının Prezidenti seçkilərində inamlı qələbəniz münasibətilə Sizi səmimi-qəlbdən təbrik edirəm.
Səsvermənin nəticələri Azərbaycanın qarşısında xidmətlərinizin təsdiqinin, əhalinin rifahının yüksəlməsinə, beynəlxalq aləmdə ölkənin nüfuzunun möhkəmləndirilməsinə yönəlmiş kursunuza birmənalı dəstəyin əyani sübutudur.
Rusiya ilə Azərbaycan arasında geniş əməkdaşlığın inkişafına Sizin şəxsi töhfəniz çox böyük əhəmiyyət kəsb edir.
Əminəm ki, müttəfiqlik qarşılıqlı əlaqələrinin gələcəkdə də hərtərəfli genişləndirilməsi xalqlarımızın maraqlarına cavab verir, Cənubi Qafqazda və Xəzər regionunda təhlükəsizliyin möhkəmləndirilməsinə xidmət edir.
Hörmətli İlham Heydər oğlu, Sizə yeni uğurlar, Azərbaycan vətəndaşlarına isə əmin-amanlıq və firavanlıq arzu edirəm.
20:36"Birləşmiş Ərəb Əmirliklərinin Vitse-prezidenti, Baş naziri və Dubayın Əmiri Şeyx Məhəmməd bin Rəşid Al Məktum Prezident İlham Əliyevə təbrik məktubu ünvanlayıb.
President.az xəbər verir ki, məktubda deyilir:"""Növbədənkənar Prezident seçkilərində qazandığınız inamlı qələbə münasibətilə Zati-alinizə ən səmimi təbriklərimi çatdırır və ali dövləti fəaliyyətinizdə yeni-yeni uğurlar diləyirəm.
Zati-aliləri, Sizə möhkəm cansağlığı və xoşbəxtlik, dost Azərbaycan Respublikasının hökumətinə və xalqına inkişaf və firavanlıq arzulayıram".
20:21"Birləşmiş Ərəb Əmirliklərinin Prezidenti Şeyx Məhəmməd bin Zayed Al Nəhyan Prezident İlham Əliyevə təbrik məktubu ünvanlayıb.
President.az xəbər verir ki, məktubda deyilir:"""Azərbaycan Respublikasının Prezidenti seçkilərində qələbəniz münasibətilə Zati-alinizə səmimi təbriklərimi və ən xoş arzularımı bildirməkdən məmnunam.
Sizə möhkəm cansağlığı və xoşbəxtlik, dost Azərbaycan Respublikasının hökumətinə və xalqına tərəqqi və firavanlıq arzulayıram".
20:07"Dünya Turizm Təşkilatının Baş katibi Zurab Polokilaşvili Prezident İlham Əliyevə təbrik məktubu göndərib.
President.az xəbər verir ki, məktubda deyilir:""“Zati-aliləri.
Yenidən Azərbaycan Respublikasının Prezidenti seçilməyiniz münasibətilə Sizə səmimi təbriklərimi və ən xoş arzularımı çatdırıram.
Bu nəticə Azərbaycan xalqının Sizin liderliyinizə və ölkənizlə bağlı strategiyanıza olan inamını və etimadını nümayiş etdirir.
Sizin rəhbərliyinizlə Azərbaycan müxtəlif sahələrdə, o cümlədən turizm sahəsində mühüm nailiyyətlər əldə etmiş və bu nailiyyətlər ölkənin inkişafına töhfə vermişdir.